**APSTIPRINĀTS**

Liepājas pilsētas domes Iepirkumu komisijas

2019.gada 9.janvāra sēdē, protokols Nr.2

**Par iepirkuma *“*Fizisko aktivitāšu nodarbību nodrošināšana Liepājas pilsētas mikrorajonos projekta “Liepāja.Vesels.Aktīvs.Laimīgs” ietvaros*”*** (LPP 2018/176) **nolikuma skaidrojumiem.**

|  |  |
| --- | --- |
|  | |
| **1.Jautājums** | Vai pasūtītājs var skaidri noteikt robežas, kas ir jāsaprot ar dienvidrietumu mikrorajons, vai tās var būt sporta nodarbības arī pilsētas centrā? |
| **Skaidrojums** | Pasūtītājs, aprakstot iepirkuma priekšmetu un uzdevumu, ir noteicis konkrētas fizisko aktivitāšu nodarbību vietas pa mikrorajoniem, lai maksimāli nodrošinātu dažādību un pieejamas nodarbības pilsētas iedzīvotājiem dažādos pilsētas mikrorajonos, tāpēc iepirkumā uzstādītās nodarbību norises vietas ir vērā ņemamas un nodarbības ir jānodrošina kādā no iepirkuma nolikumā minētajiem mikrorajoniem. Lai labāk izprastu mikrorajonu robežas, pielikumā pievienota karte ar pilsētas sadalījumu pa mikrorajoniem. |
|  | |
| **2.Jautājums** | Vai fiziskās aktivitātes brīvā dabā Liepājas teritorijā ir kaut kur pašvaldībā jāsaskaņo? |
| **Skaidrojums** | Nodarbības nodarbību vadītājam nav jāsaskaņo.  To paveic  projekta “Liepāja.Vesels.Aktīvs.Laimīgs” atbildīgais darbinieks - pašvaldības pārstāvis. |
|  | |
| **3.Jautājums** | Vai pasūtītājs ir domājis tā, ka  bezmaksas fizisko aktivitāšu nodarbības jānodrošina vienam dalībnieku lokam, vai arī var piedāvāt, ka 1 mēnesi vingro grūtnieces, citu mēnesi vingro skolas vecuma bērni, tad pensionāri ...utml. |
| **Skaidrojums** | Pasūtītājs nav noteicis dalībnieku loku, izņemot to, ka nodarbību norisei ir jāatbilst arī nodarbinātu cilvēku vispārējam darba grafikam, tādēļ izpildītājs var brīvi piedāvāt savas nodarbības. Tomēr norādu, ka pasūtītājs ir definējis, ka augstākais punktu skaits tiek piešķirts pretendentam, kura piedāvājums atbilst plašākai mērķauditorijai. Attiecīgi jāvērtē, vai ierobežota grupa (piem.,seniori, bērni, grūtnieces) spēs nodrošināt plašu mērķauditoriju. Līdzšinējā mikorajona sporta nodarbību pieredze rāda, ka nodarbībās piedalās dažāda vecuma cilvēki un dara to ilgstoši. Jāpārdomā, vai katru mēnesi mainot nodarbību veidu, izpildītājs spēs nodrošināt pastāvīgu un plašu mērķa grupas iesaisti.  Bez tam vingrošanas nodarbības senioriem, bērniem un personām ar invaliditāti projekta ietvaros jau tiek nodrošinātas citu iepirkumu ietvaros. |
|  | |
| **4.Jautājums** | Vai projekta izmaksās var ietvert izmaksas dalībnieku anketēšanai, drukas materiāliem? |
| **Skaidrojums** | Jā, jautājumā minētās izmaksas var ietvert iepirkuma piedāvājuma Finanšu piedāvājuma sadaļā. |
|  | |